BISM (Bucharest International School of Management) și Amber Studio, în colaborare cu prestigioasa Abertay University din Marea Britanie, pregătesc începând cu luna septembrie lansarea ECHO School.
Programele de licență oferite de aceasta permit elevilor să se înscrie la facultate înainte de a finaliza Bacalaureatul.
"Aceste programe inovatoare sunt dedicate formării viitorilor specialiști în dezvoltarea jocurilor și oferă trei specializări: design și dezvoltare de jocuri, programare, respectiv artă și animație", se precizează într-un comunicat de presă remis cotidianului național "România liberă".
ECHO School își va primi în 2024 prima promoție de studenți, care vor avea oportunitatea să își aleagă programul de facultate dorit din cele trei specializări existente: design și dezvoltare de jocuri, programare, respectiv artă și animație. Programele de studiu, unice în România, permite aplicanților să înceapă procesul de înscriere și de pregătire a documentelor fără a aștepta finalizarea probelor de bacalaureat. Acceptarea candidaților se face condiționat, cu obligativitatea finalizării examenului de maturitate, cu o notă de minim 7.5, pentru a deveni oficial studenți ai ECHO School.
Criteriile de validare a candidaturii viitorilor studenți prevăd o medie a examenului de bacalaureat de peste 7,5 și un nivel B2 de competență în limba engleză. Pentru specializarea în Artă și Animație, candidații trebuie să prezinte și un portofoliu cu 10 lucrări reprezentative, în timp ce pentru modulul de programare este necesară o notă de peste 7,5 la proba de matematică a bacalaureatului. În plus, ECHO School oferă o oportunitate unică pentru studenții meritorii prin bursele speciale "Game Changers", destinate să sprijine financiar primul an de studiu.
Absolvenții vor primi la finalul anilor de studiu o diplomă recunoscută internațional și emisă de către Abertay University, una dintre cele mai prestigioase universități din lume specializate în game development. Parteneriatul poziționează ECHO School ca un pilon în educația specializată în industria dezvoltatoare de jocuri oferind o platformă unică pentru tinerii pasionați din România și deschizând larg porțile către o carieră de succes în industria jocurilor video.
Până pe 30 aprilie, viitorii studenți pot beneficia de un discount early bird de 30% din taxa de școlarizare anuală.